armvectores/hy_wikipedia_2023 huggingface dataset:
Հովհաննես Աստվածատուր

Հովհաննես Աստվածատուր, ավելի հայտնի է որպես Յոհանես Դիոդատո (գերմ.՝ Johannes Theodat, 1640, Ստամբուլ, Օսմանյան կայսրություն - 1725, Վիեննա, Հաբսբուրգի միապետություն), պոլսահայ առևտրական, ով հիմնել է Եվրոպայի և Վիեննայի առաջին սրճարանը։


== Կենսագրություն ==
Հովհաննես Աստվածատուրը ծնվել է 1640 թվականին Կոստանդնուպոլսում։
1683 թվականին Վիեննան բոլոր կողմերից պաշարված էր օսմանական բանակի կողմից։ Եվ այդ ծանր պայմաններում առանձնացել էր մի հայ առևտրական՝ Հովհաննես Աստվածատուրը, ով լինելով նաև թարգմանիչ և հետախույզ մեծ դեր կատարել այդ ժամանակ, ինչը թույլ է տվել դաշնակիցներին հասնել Վիեննա և 1683 թվականի սեպտեմբերի 12-ին համաքրիստոնեական միացյալ ուժերը հակահարձակվել են թուրքերի վրա և ջախջախիչ պարտություն հասցրել նրանց։ Ի նշան երախտագիտության 1685 թվականին կայսր Լեոպոլդ Ա Հաբսբուրգը Հովհաննես Աստվածատուրին է շնորհել 20 տարվա ընթացքում սրճի վաճառման մենաշնորհի արտոնությունը։ Օգտվելով դրանից, Աստվածատուրը հիմնում է Վիեննայի առաջին սրաճարանը, որտեղ սկսեցին մատուցել հայտնի վիեննյան սուրճը։ Սրճարանը բացվել է Աստվածատուրի տան մեջ, որը այժմ գտնվում է Rotenturmstrasse, 14 հասցեով։
Հովհաննես Աստվածատուրը մահացել է Վիեննայում 1725 թվականին։
2004 թվականին Վիեննայի Վիդեն շրջանի այգիներից մեկը անվանակոչվել է Աստվածատուրի պատվին՝ Johannes-Diodato-Park։


== Տես նաև ==
Հայկական սուրճ


== Գրականություն ==
Diodato, Johannes. In։ Felix Czeike։ Historisches Lexikon Wien. Band 2։ De - Gy. Kremayr & Scheriau, Wien 1993, ISBN 3-218-00544-2, S. 19. (գերմ.)


== Ծանոթագրություններ ==
Գևորգ Պողոսյան

Գևորգ Արամի Պողոսյան (նոյեմբերի 16, 1950(1950-11-16), Երևան, Հայկական ԽՍՀ, ԽՍՀՄ), սոցիոլոգ։ Սոցիոլոգիական գիտությունների դոկտոր (2003), ՀՀ ԳԱԱ ակադեմիկոս (2014, թղթակից անդամ 2006)։


== Կենսագրություն ==
1974 թվականին ավարտել է Երևանի պետական համալսարանի ֆիզիկայի ֆակուլտետը։ 1978 թվականից՝ ՀՀ ԳԱԱ Փիլիսոփայության, սոցիոլոգիայի և իրավունքի ինստիտուտի գիտաշխատող, 1984-1987 թվականներին` գիտքարտուղար, 1996 թվականից` տնօրեն։ 1992 թվականից՝ Հայկական սոցիոլոգիական ընկերակցության հիմնադիր նախագահ, 1994-1995 թվականներին` ՀՀ վարչապետի խորհրդական, 1997 թվականից` ՄԱԿ-ի հայաստանյան գրասենյակի ազգային փորձագետ, 2000 թվականից՝ ՌԴ «Սոցիոլոգիական հետազոտություններ» (ռուսերեն) ամսագրի խմբագրակազմի անդամ, 2011 թվականից՝ ՀՀ ԳԱԱ նախագահության անդամ։


== Անդամակցություն ==
Միջազգային սոցիոլոգիական ընկերակցության անդամ, 1992 թվական
Բնության և հասարակության մասին գիտելիքների միջազգային ակադեմիայի անդամ, 1998 թվական
Միջազգային փիլիսոփայության ակադեմիայի անդամ, 2004 թվական
ESOMAR-ի անդամ, 2006 թվական


== Գործունեություն ==
Աշխատանքները վերաբերում են սոցիոլոգիական մեթոդաբանության, միգրացիայի և հասարակական կարծիքի հիմնախնդիրներին, անցումային շրջանում գտնվող հասարակությունների սոցիոլոգիային։


== Պարգևներ ==
Մովսես Խորենացու մեդալ (2011 թվական)
Ֆրիտյոֆ Նանսենի անվան միջազգային ոսկե մեդալով (2008)
ՀՀ Ազգային Ժողովի նախագահի «Շնորհակալագիր» (2005)
ՀԳԱ նախագահության «Գովեստագիր» (1982)
Ամերիկյան Կենսագրական Ինստիտուտի (ABI) կողմից ճանաչվել է «Տարվա մարդ» (1997, 1999, 2005)
Բրիտանական Միջազգային Կենսագրական Կենտրոնի (IBC) կողմից արժանացել է «Outstanding Scholars of the 21st Century» կոչման (2001)


== Երկեր ==
Метод интервью и достоверность социологической информации / Г. А. Погосян; АН АрмССР Ин-т философии и права. Ереван : Изд-во АН АрмССР, 1985.
Ինֆորմացիայի հավաքագրման մեթոդները սոցիոլոգիայում, Երևան, 1987։
Общее миграционное пространство: роль неправительственных организаций / Г. Авакян, Г. Погосян, Р. Сейранян; НАН Армении, Центр социол. исслед. Ереван: Б. и., 1996.
Conditions of refugees in Armenia / G. Pogosian. Yerevan : Noyan Tapan, 1996.
Ժողովուրդ, իշխանություն, առաջնորդներ / Գ. Պողոսյան, Ս. Մխիթարյան, Հայաստանի իրավագետների և քաղաքագետների միություն։ Երևան, Մխիթար Գոշ, 1996։
Հասարակագիտության արդի խնդիրներ (Երիտասարդ գիտ. զեկ.) / ՀՀ ԳԱԱ. Փիլիսոփայության և իրավունքի ինստիտուտ, պատասխանատու խմբագիր՝ Գ. Ա. Պողոսյան, Գ. Մ. Գրիգորյան։ Երևան, Նոյյան տապան, 2000։
Միայնության տաս տարի։ Երևան, Նոյյան Տապան, 2000։
Իրավաքաղաքական արդի խնդիրներ։ Երևան, Նոյյան տապան, 2001։
Migration Processes in Armenia, Y., 2003.
Армянское общество в трансформации, Е., 2003.
Современое армянское общество. Особенности трансформации, М., 2005.
Հայ Հասարակությունը XXI դարասկզբին, Երևան, 2006 թվական։


== Ծանոթագրություններ ==
Կուչերյանովո

Կուչերյանովո (ռուս.՝ Кучеряново), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 96 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գլոբուս (այլ կիրառումներ)

Գլոբուս բառը կարող է ունենալ հետևյալ կիրառումները՝

Գլոբուս - ուրվագծերի երկրաչափական նմանությամբ և մակերեսների հարաբերության պահպանմամբ երկրագնդի ամբողջ մակերևույթը պատկերող մոդել։
Գլոբուս (թատրոն) (անգլ.՝ Globe Theatre) - Շեքսպիրի ժամանակաշրջանի թատրոն Լոնդոնում։
Էդիկ Բաբայան

Էդիկ Վանյայի Բաբայան (փետրվարի 15, 1943(1943-02-15)), հայ ճարտարագետ-գյուղատնտես, բարերար։


== Կենսագրություն ==
Ավարտել է Հայկական գյուղատնտեսական ինստիտուտը (1970)։ 1960-1989 թվականներին աշխատել է ՀԽՍՀ արտադրական միավորումներում, արղա՝ Հադրութի խորհրդային տնտեսությունում։ «Դիզակ» հայրենակցական բարեգործական միության նախագահ (1990)։


== Գործունեությունը ==
1988-1994 թվականներին Հադրութի շրջան է առաքել էլեկտրոշարժիչներ, սննդամթերք, երևանաբնակ հադրութցիներից կազմավորել է կամավորական ջոկատ՝ ապահովելով գործուղումը Հադրութի շրջան։ Իր նախաձեռնությամբ Հադրութում կառուցվել է զոհված ազատամարտիկների հուշահամալիրը, հրատարակվել Հ. Աբրահամյանի և Շ. Մկրտչյանի «Արցախի համար զոհված դիզակցիները» (Երևան, 2004) գիրքր։ Պարգևատրվել է ՀՀ ՊՆ «Գարեզին Նժդեհ» մեդալով։


== Ծանոթագրություններ ==
Թագավորական մետաղադրամների գրասենյակ

Թագավորական մետաղադրամների գրասենյակ (շվեդերեն՝ Kungliga Myntakabinettet), դրամագիտական թանգարան, որը գտնվում է Ստոկհոլմի պատմական կենտրոնում և համարվում է Շվեդիայի հնագույն թանգարաններից մեկը։ Թանգարանը նվիրված է փողի և, ընդհանրապես, տնտեսության պատմությանը։


== Պատմություն ==
Թանգարանի հիմնադիրը համարվում է արքա Յուհան III-ը, որը հավաքում էր հին շվեդական մետաղադրամներ, որպեսզի հիմնավորի Շվեդիայի ազգային գերբի վրա երեք թագեր պատկերելու իրավունքը։ Պարզվում է, որ երեք թագերը շվեդական մետաղադրամների վրա պատկերվել են սկսած 16-րդ դարից։ Մինչև 1630 թվականը հավաքածուում հաշվառվում էր ընդամենը 57 մետաղադրամ և մեդալ։ Տարիների ընթացքում թանգարանի հավաքածուն համալրվել է նվիրատվությունների, այլ հավաքածուների ձեռք բերման և պեղումների ընթացքում հայտնաբերված առարկաների հաշվին։ Կարևոր ձեռքբերում կատարվեց 1974 թվականին, երբ Մետաղադրամների գրասենյակը ձեռք բերեց մեծ քանակությամբ տարբեր բանկային փաստաթղթեր (բաժնետոմսեր, հավաստագրեր և այլն)։ Թանգարանի հավաքածուն համալրվեց ավելի քան 18000 արծաթե մետաղադրամներով Ստոկհոլմի կենտրոնում 1741 թվականին թվագրված «The Lohe Hoard» գանձի հայտնաբերումից հետո։
Ներկայումս թանգարանային հավաքածուում հաշվառված են շուրջ 600000 մետաղադրամներ, թղթադրամներ, մետաղանիշեր, պարտավորագրեր, հավաստագրեր, բաժնետոմսեր, դրամապանակներ և այլ նյութեր։ Առանձնահատուկ հետաքրքրություն են ներկայացնում առաջին շվեդական պղնձե մետաղադրամները, որոնք հատվել են 10-րդ դարի վերջին, Օլաֆ Սկետկոնունգ թագավորի օրոք, 1644 թվականին Քրիստինա թագուհու օրոք հատված 19,7 կգ քաշով մետաղադրամը, 1661 թվականին տպագրված Ստոկհոլմի Բանկի՝ աշխարհում առաջին թղթադրամները, Վայմարյան հանրապետության ժամանակաշրջանի դրամներ, Նոբելյան մեդալներ։
Թանգարանի հիմնական բաժիններն են`

Համաշխարհային դրամներ
Շվեդական մետաղադրամներ
Խնայողական բանկեր և խնայատուփեր
Պետական ֆինանսներ
Մեդալների արվեստ
Գանձերի մոգություն
Tally Up! (բաժին երեխաների համար)


== Ծանոթագրություններ ==


== Արտաքին հղումներ ==
Պաշտոնական կայք
Riksbankens historiska samling överlåts till Kungliga Myntkabinettet
Mein Teil

Mein Teil (հայերեն՝ Մայն թայլ, թարգմանվում է որպես «իմ բաժինը»), գերմանական Rammstein ինդաստրիալ-մետալ-խմբի երգն է իրենց չորրորդ «Reise, Reise» ալբոմից։ Խմբի թվով 14-րդ սինգլն է։ Թողարկվել է 2004 թ. հուլիսի 26-ին Մոթոռ Մյուզիք լեյբլի կողմից։ Երգը հիմնվում է Արմին Մայվեսի պատմությանը, որը 2000 թվականին սպանել և կերել է Բերնդ Բրանդեսին՝ վերջինիս կամավոր թույլատվությամբ։ 2006 թվականին երգը Գրեմմի մրցույթի «Լավագույն մետալ երգ» մրցանակի թեկնածուների շարքում էր։


== Երգացանկ ==
CD MaxiMein Teil - 4։23
Mein Teil (You Are What You Eat Edit, Remix by the Pet Shop Boys) - 4։07
Mein Teil (Return to New York Buffet Mix, Remix by Arthur Baker) - 7։22
Mein Teil (There Are No Guitars on This Mix, Remix by the Pet Shop Boys) - 7։20CD SingleMein Teil - 4։23
Mein Teil (You Are What You Eat Edit, Remix by the Pet Shop Boys) - 4։072 x 12" vinyl (թողարկվել է միայն 1000 օրինակ)Mein Teil (You Are What You Eat Mix, Remix by the Pet Shop Boys) - 6։45
Mein Teil (You Are What You Eat Instrumental Mix, Remix by the Pet Shop Boys) - 7։00
Mein Teil (The Return to New York Buffet Mix, Remix by Arthur Baker) - 7։22
Mein Teil (The Return to New York Buffet Instrumental Mix, Remix by Arthur Baker) - 7։23


== Ալբոմը ձայնագրել են ==
Թիլլ Լինդեման - վոկալ
Ռիխարդ Քրուսպե - կիթառ (սոլո)
Պաուլ Լանդերս (Paul Landers) - կիթառ (ռիթմ)
Քրիստիան «Ֆլակե» Լորենց - ստեղնաշար
Քրիստոֆ «Դում» Շնայդեր - հարվածային
Օլիվեր Ռիդել- բաս կիթառ


== Չարթեր ==


== Ծանոթագրություններ ==
Քեդա

Քեդա (վրաց.՝ ქედა), քաղաքատիպ ավան Վրաստանի Աջարիայի Ինքնավար Հանրապետության Քեդայի մունիցիպալիտետում, մունիցիպալիտետի վարչական կենտրոնը։


== Տես նաև ==
Աջարիայի Ինքնավար Հանրապետություն


== Ծանոթագրություններ ==
Ջիֆոնի Սեի Կազալի

Ջիֆոնի Սեի Կազալի  (իտալերեն՝ Giffoni Valle Piana), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 4168 մարդ, բնակչության խտությունը կազմում է 123 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 84090, հեռախոսային կոդ՝ (+39) 089։


== Արտաքին հղումներ ==
Վիճակագրության ազգային ինստիտուտ (իտալ.)


== Ծանոթագրություններ ==
(6225) Հիրոկո

(6225) Հիրոկո (անգլ.՝ Hiroko), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,211488 ա. մ., առավելագույնը մոտենում է 2,1368 ա. մ. հեռավորության վրա և հեռանում 2,2862 ա. մ.։ Արեգակի շուրջ մեկ ամբողջական պտույտ է կատարում 1201,23 երկրային օրվա ընթացքում, իր ուղեծրով շարժվելով միջինում 0,299693 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6225) Հիրոկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սվետիցի

Սվետիցի (ռուս.՝ Светицы), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5128) Վակեբայաշի

(5128) Վակեբայաշի (անգլ.՝ Wakabayashi), աստերոիդ աստերոիդների հիմնական գոտում։ Հայտնաբերվել է 1989 թվականի մարտի 30-ին Մասահիրո Կոիշիկավայի կողմից Այաշի կայանում։
Միջին հեռավորությունը Արեգակից կազմում է 2,765238 ա. մ., առավելագույնը մոտենում է 2,3618 ա. մ. հեռավորության վրա և հեռանում 3,1686 ա. մ.։ Արեգակի շուրջ մեկ ամբողջական պտույտ է կատարում 1679,57 երկրային օրվա ընթացքում, իր ուղեծրով շարժվելով միջինում 0,214341 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5128) Վակեբայաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շավարշ Բադալյան (շախմատիստ)

Շավարշ Վաղարշակի Բադալյան (ուզբ.՝ Shavarsh Vagarshakovich Badalyan, հունվարի 4, 1998(1998-01-04), Տաշքենդ, Ուզբեկստան), հայազգի ուզբեկական շախմատիստ։ Ուզբեկստանի Հանրապետության շախմատի չեմպիոն մինչև 14 տարեկանների կարգում, միջազգային սպորտի վարպետի թեկնածու է։ Այժմ ուսանող է Բարձրագույն տնտեսագիտության դպրոց-ինստիտուտում։


== Կենսագրություն ==
Շավարշ Բադալյանը ծնվել է 1998 թվականի հունվարի 4-ին Ուզբեկստանի մայրաքաղաք Տաշքենդում, հայ ֆիզիկոսների ընտանիքում։ 2011 թվականին ստացել է սպորտի վարպետի թեկնածուի կոչում։ 2012 թվականին Շավարշ Բադալյանը դարձել է Ուզբեկստանի շախմատի չեմպիոն մինչև 14 տարեկանների տարիքային խմբում։ Այնուհետև 2012 և 2013 թվականներին նա մասնակցել է Սլովենիայում և Արաբական Միացյալ Էմիրություններում անցկացվող ՖԻԴԵ-ի շախմատի աշխարհի առաջնությանը, որտեղ համապատասխանաբար հավաքել է 52 և 66 տեղերը։
Նրա առավելագույն վարկանիշը 2018 թվականի նոյեմբերի դրությամբ կազմում է 2198։
2019 թվականի հունվարի 28-ին նա խաղացել է Դուլգուն Ալթանխույագի հետ, որն ավարտվել է ոչ ոքի արդյունքով՝ համապատասխանաբար 1/2-1/2: Նույն օրը խաղացել է նաև Ալեքսանդր Պիսչասովի հետ, որտեղ խաղն ավարտվել է Բադալյանի հաղթանակով՝ Ալեքսանդր Պիսչասով-Շավարշ Բադալյան՝ 0-1:
2019 թվականի փետրվարի 2-ին Շավարշ Բադալյանը խաղացել է Ստանիսլավ Խուդյակովի հետ, որն ավարտվել է 1-0՝ Բադալյանի հաղթանակով։
2019 թվականի մարտի 30-ին խաղացել է Վիտալի Բոբրովի հետ, որտեղ կրկին տարել է հաղթանակ, համապատասխանաբար Վիտալի Բոբրով-Շավարշ Բադալյան՝ 0-1: 


== Ծանոթագրություններ ==


== Հղումներ ==
Личная карточка Бадаляна Шаварша на сайте ФИДЕ
Личная карточка Бадаляна Шаварша на сайте 365chess.com  (англ.)
Պալնեկա

Պալնեկա (ֆր.՝ Palneca), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A200։


== Բնակչություն ==
Համայնքի բնակչությունը 2008 թվականին կազմում էր 157 մարդ։


== Տնտեսություն ==
2007 թվականի տվյալներով 74 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 37-ը անգործունակ (ակտիվության ցուցանիշը 50,0 %, 1999 թվականին եղել է՝ 32,2 %)։ 37 աշխատունակ բնակիչներից 30-ը աշխատում էին (20 տղամարդ և 10 կին), անաշխատանք էին 7-ը (3 տղամարդ և 4 կին)։ 37 անգործունակ մարդկանցից 3-ը աշակերտներ կամ ուսանողներ են, 16-ը թոշակառու, 18-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պալնեկա» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-10-12 
«Պալնեկա» (ֆրանսերեն)։ cassini.ehess.fr։ Արխիվացված է օրիգինալից 2013-02-12-ին։ Վերցված է 2013-02-05
Ֆրատամաջորե

Ֆրատամաջորե (իտալերեն՝ Frattamaggiore), քաղաք Իտալիայում՝ Կամպանիա մարզի Նեապոլի գավառում։ Սահմանակից է Կարդիտո, Կրիսպիանո, Ֆրատամինորե, Գրումո Նևանո, Սանտ'Արպինո, Կարդիտելլո, Ցիոկանե համայնքներին։
Բնակչության թվաքանակը 2004 թվականի տվյալներով եղել է 31.831, 2014 թվականի տվյալներով՝ 30.522: Բնակչության խտությունը կազմում է 6447 մարդ/կմ²։ Համայնքն զբաղեցնում է 5 կմ² տարածք։ Փոստային ինդեքս՝ 80027, հեռախոսային կոդ՝ 081:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Լիլիթ Սողոմոնյան

Լիլիթ Վանի Սողոմոնյան (փետրվարի 18, 1969(1969-02-18), Երևան, Հայկական ԽՍՀ, ԽՍՀՄ), հայ նկարիչ։
Նկարիչներ Վան Սողոմոնյանի և Նոնա Գաբրիելյանի դուստրն է, նկարիչ Գագիկ Ղազանչյանի կինը։


== Կենսագրություն ==
1985-1991 թվականներին սովորել է Երևանի գեղարվեստաթատերական ինստիտուտում։ 1992 թվականից Հայաստանի նկարիչների միության անդամ է։
Լիլիթ Սողոմոնյանի աշխատանքները գտնվում են Հայաստանի ազգային պատկերասրահում, Ժամանակակից արվեստի թանգարանում (Երևան)։


== Ցուցահանդեսներ ==


=== Անհատական ցուցահանդեսներ ===
2014 Սուրբ Հովհաննես հայկական առաքելական եկեղեցի, Սան Ֆրանցիսկո, ԱՄՆ
2012 Երևանի Ժամանակակից արվեստի թանգարան, Երևան
2008 Մշակութային կենտրոն «Պոկրովսկիե վորոտա», Մոսկվա, Ռուսաստան
2004 Գևորգյան ցուցասրահ, Երևան
2000 Artist’s Museum, Վաշինգտոն, ԱՄՆ
1991 Gallery Kreishaus, Հոֆհայմ, Գերմանիա


=== Խմբակային ցուցահանդեսներ ===
2014, 2011, 2006, 1999, 1996, 1995 "Kristian Zais Hall", Վիզբադեն, Գերմանիա
2013 «ճանապարհ դեպի լույս», Gallery Kreishaus, Հոֆհայմ, Գերմանիա
2013 «Հայաստանի ժամանակակից արվեստ», ՀԲԸՄ, Փասադենա, ԱՄՆ
2012 «Երկու հայացք», Լյուսի Թութունջյան ցուցասրահ, Բեյրութ, Լիբանան
2012 «Աշխարհը գույների մեջ», Kristian Zais Hall’’, Վիզբադեն, Գերմանիա
2012  Երևանի ժամանակակից արվեստի թանգարանի հիմնադրման 40-ամյակը
2012 «Գույների սիմֆոնիա», Արամե պատկերասրահ, Բեյրութ, Լիբանան
2012 «Հայաստանի նկարիչները Սքաֆատիում», Սքաֆատի, Իտալիա
2012, 2011«Աբրահամեան արվեստի կենտրոն», Երևան
2011 «Անկախության ներկապնակ», Հայաստանի ազգային պատկերասրահ, Երևան
2011 Արվեստն արևելքից արևմուտք, Քաղաքապետարանի ցուցասրահ, Հոֆհայմ, Գերմանիա
2011 "Castel Dell Ovo", Նեապոլ, Իտալիա
2010 "Castello De`Lagonesse", Մոնտեմիլետո, Իտալիա
2009 Արվեստի կենտրոն "IL Ramo d'oro" Նեապոլ, Իտալիա
2008 Ակադեմիա պատկերասրահ, Երևան, Հայաստան
2007 «9 ժամանակակից հայ նկարիչներ», ՀԲԸՄ, Փասադենա, ԱՄՆ
2007«Հայաստանի գույները», ՀԲԸՄ, Դամասկոս, Սիրիա
2006 Քուվեյթի ազգային մշակութային կենտրոն, Աբդալա Ալ-Սալեմ սրահ
2006 «Հայաստանի գույները», Հայաստանի Հանրապետության տարի Ռուսաստանի Դաշնությունում, ցուցասրահ ИВЭСЭП, Պետերբուրգ, Ռուսաստան
2006 «Հանդիպում», գերմանացի, վրացի, հայ նկարիչների համատեղ ցուցահանդես, Հայաստանի ազգային պատկերասրահ, Երևան
2005 Երկրորդ միջազգային ցուցահանդես "Art Caucau", Թբիլիսի, Վրաստան
2004 Առաջին միջազգային ցուցահանդես "ART Caucau", Թբիլիսի, Վրաստան
2002 Creative Partners Gallery, Վաշինգտոն, ԱՄՆ
1999 Kristian Zais Hall, Վիզբադեն, Գերմանիա
1997 Մշակութային կենտրոն, Աբու-Դաբի, ԱՄԷ
1996 Kristian Zais Hall, Վիզբադեն, Գերմանիա
1995 Galerie im Kreishaus, Բերգհայմ, Գերմանիա
1995 Kristian Zais Hall, Վիզբադեն, Գերմանիա
1994 Ցուցասրահ EX-VOTO, Երևան, Հայաստան
1993 Շտադեի քաղաքային թանգարան, Շտադե, Գերմանիա
1993 «Ճանապարհ դեպի լույս», Վիզբադեն, Գերմանիա
1993 Գյոթե ինստիտուտի ցուցասրահ, Ֆրանկֆուրտ, Գերմանիա
1993 ՅՈՒՆԵՍԿՕ, Փարիզ, Ֆրանսիա
1991Gallery Kreishaus, Հոֆհայմ, Գերմանիա
1992 Մշակութային կենտրոն, Աբու-Դաբի, ԱՄԷ
1989 Հայ մշակույթի կենտրոն, Մոսկվա, Ռուսաստան


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Լիլիթ Սողոմոնյանի պաշտոնական կայքը Archived 2015-02-14 at the Wayback Machine.
Լիլիթ Սողոմոնյան. «Իմ արվեստն ինքնամփոփ է»
Ավագիե

Ավագիե, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Կենդանիների ստեղծած ստեղծագործությունները

Կենդանիների ստեղծած ստեղծագործություններ - ստեղծագործություններ, որոնց հեղինակ են հանդիսանում կենդանիները։ Հաճախ դրանք նկարներ կամ լուսանկարներ են։ Հայտնի են կապիկների, փղերի, դելֆինների, սողունների և թռչունների կողմից ստեղծված ստեղծագործություններ։


== Պրիմատների բնանկարչությունը ==
1950 թթ. կենսաբաններն սկսեցին ուսումնասիրել մարդկանց արվեստի տեսության բնույթը։ Տեսություններն առաջ էին քաշվել պրիմատների կողմից նկարված նկարների դիտարկման հիման վրա։ Հարյուրավոր այդպիսի նկարներ են հավաքագրվել Դեսմոնդ Մորիսի կողմից։ Մորիսը և նրա օգնական Թայլեր Հարիսոնը այդ կտավները բացատրել են որպես աբստրակտ ստեղծագործության ներքին մղում, ինչն արտահայտված է դիտարկման դաշտի և գույնի հետազոտման ճանապարհով։ Հետազոտման առարկա հանդիսացող նկարիչ-պրիմատներից շատերը զարգացում են ապրել ժամանակի ընթացքում, լայնացնելով կամ նեղացնելով նկարների լաքաներկային ծածկի շրջանակը, լցնելով  դրանք հորիզոնական կամ ուղղահայաց գծերով, և, նույնիսկ` զարգացնելով նկարների բովանդակությունը։
Լայն ժողովրդականություն է ձեռք բերել Պյեր Բրասոյի նկարների պատմությունը, երբ չորս տարեկան շիմպանզեի կողմից նկարված նկարները ցուցադրվել են որպես անհայտ ավանգարդիստի պատկանող նկար, և մեծ հետաքրքություն առաջացրել քննադատների շրջանում։


== Փղերի բնանկարչությունը ==
Անազատության մեջ փղերի նկարչությանն ընտելացումը դիտվում է որպես նրանց վարքի գծերի հարստացման մի ձև։ Դրա օրինակների կարելի ականատես լինել Մելբուրնի կենդանաբանական այգում։ Սակայն 2014թ.  հուլիսին  հրապարակված հետազոտությունները ցույց են տալիս, որ նկարչությունը քիչ ազդեցություն է թողնում փղերի  վարքային գծերի հարստացման վրա, ի տարբերություն կենդանիների և այգու աշխատակիցների միջև շփման նկատվող դրական ազդեցության։ Գիտնականները եկել այն եզրակացության, որ գեղագիտական գրավչության տեսանկյունից օգուտն այդպիսի գործունեությունից սահմանափակ է։ Փղերը միշտ նկարում են նույն նկարը և այն սովորել են կրկնել բիծ առ բիծ։


== Դելֆինների բնանկարչությունը ==
Դելֆինարիայումներում ցուցադրումների ժամանակ դելֆինները ցուցադրում են նկարչութուն իրենց բերանում սեղմված վրձնի օգնությամբ։


== Ծանոթագրություններ ==
Rai 2

Rai 2 - Իտալիայի հանրային RAI պետական մեդիակորպորացիայի երկրորդ համազգային հեռուստաալիքն է։ Հեռարձակումը սկսել է 1961 թվականի նոյեմբերի 4-ին։ 1977 թվականի փետրվարի 1-ից, Rai 1 հեռուստաալիքի հետ միասին, լիովին անցել է գունավոր հեռարձակման։ Հեռուստաալիքը մեծ մասամբ ուղղված է երիտասարդ հեռուստադիտողների համար։


== Արտաքին հղումներ ==
Պաշտոնական կայք (իտալ.)
Ֆիոլետովոյի աղբյուրներ

Ֆիոլետովոյի աղբյուրներ, հանքային աղբյուր Հայաստանի Լոռու մարզում, Վանաձոր քաղաքից մոտ 20 կմ հարավ-արևելք, Ֆիոլետովո գյուղի մոտ, Աղստև գետիհովտում։ Ջուրը քիմիական բաղադրությամբ մոտ է Վրաստանի Ծղալտուբոյի ջրերին։


== Ծանոթագրություններ ==
Ֆուտբոլի Անգլիայի գավաթ 1992-93

Ֆուտբոլի Անգլիայի գավաթ 1992-93 (անգլ.՝ 1992-93 FA Cup), Ֆուտբոլի Անգլիայի գավաթի 112-րդ խաղարկությունն է, որում հաղթեց «Արսենալ» ֆուտբոլային ակումբը։


== Եզրափակիչ ==
Կռան (Սպարկերտի գավառ)

Անվան այլ կիրառումների համար տե՛ս՝ Կռան (այլ կիրառումներ)Կռան, գյուղ Արևմտյան Հայաստանում, Բիթլիսի վիլայեթի Սպարկերտի գավառակում, ընդարձակ ձորահովտում։
1850-ական թվականներին ուներ 17 տուն, 1880-ական թվականներին 15 տուն, իսկ 1909 թվականին 5 տուն հայ բնակիչ։
Կռանում կար Ս. Առաքյալ անունով հայկական եկեղեցին։
Աղթամարի Խաչատուր կաթողիկոսի վկայությամբ գյուղը թուրքերի կողմից կողոպտվել և ավերվել է 1895 թվականին։ Սպանվել է 6 հայ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լա Իգլեսուելա

Լա Իգլեսուելա (իսպ.՝ La Iglesuela), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Սռա-դե-Սան-Վիեստե շրջանում։ Տարածքը կազմում է 69 կմ2, բնակչությունը` 422 մարդ (2010 թվականի տվյալներով)։ Պրովինցիայի վարչական կենտրոնից գտնվում է 112 կմ հեռավորության վրա։
Համայնքի հովանավոր սուրբն է Դեվա դե լա Օլիվան։


== Ժողովրդագրություն ==


== Արտաքին հղումներ ==
պաշտոնական կայք(չաշխատող հղում)
Diputación de Toledo
La Iglesuela Archived 2016-03-03 at the Wayback Machine.
Օրգաս

Օրգաս (իսպ.՝ Orgaz), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա լա Մանչա ինքնավար համայնքի կազմում։ Մունիցիպալիտետը գտնվում է թվականի Մոնտես-դե-Տոլեդո շրջանում։ Տարածքը կազմում է 154,48 կմ2, բնակչությունը՝ 2827 մարդ (2010 տվյալներով)։ Պրովինցիայի վարչական կենտրոնից գտնվում է 33 հեռավորության վրա։


== Պատկերասրահ ==

		


== Ժողովրդագրություն ==


== Արտաքին հղումներ ==
պաշտոնական կայք
Orgaz
Diputación de Toledo
Վալ (Ալգոյ)

Անվան այլ կիրառումների համար տե՛ս՝ Վալ (այլ կիրառումներ)Վալ (գերմ.՝ Waal), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 2198 մարդ (ըստ 2010 թվականի դեկտեմբերի 31-ի) Տարածքը կազմում է 27,93 կմ²։ Պաշտոնական կոդ՝ 09 7 77 177։


== Ծանոթագրություններ ==


== Արտաքին հղումներ ==
Պաշտոնական էջ
Che vuoi

Che vuoi? («Ի՞նչ ես ուզում») կամ ma che vuoi?, ma che dici? / ma che stai dicendo? («Ինչի՞ մասին ես խոսում»), կամ պարզապես che? («ի՞նչ»), Իտալիայի ամենահայտնի ժեստերից մեկն է։ Անգլերենում կոչվում է «մատերի սեղմում» կամ «քսակ մատների համար» (իտալ. mano a borsa։
Ժեստը նախատեսված է դիմացինի ասածների վերաբերյալ անվստահություն հայտնելու և/կամ նրանց կարծիքը ծաղրելու համար։
Ժեստը ձևավորվում է, երբ մի ձեռքի բոլոր մատների ծայրերը միանում են իրար՝ ձևավորելով «դեպի վեր ուղղված կոն», այնուհետև ձեռքը շարժվում է վեր ու վար՝ կամ դաստակից, կամ նախաբազուկից սկսած։ Այս ժեստը կատարելիս ձեռքը կարող է անշարժ լինել, կամ այնկարող է վեր ու վար շարժվել, եթե մարդը լրացուցիչ ցանկանում է արտահայտել անհամբերություն. Ուղղահայաց շարժման հաճախականությունն ու արագությունը ցույց են տալիս բանախոսի հիասթափության մակարդակը։ Չնայած ժեստը հատկապես տարածված է երկրի հարավում, այն լայնորեն օգտագործվում է ամբողջ Իտալիայում.
Այս ժեստը լայնորեն օգտագործվում է նաև Ուրուգվայում և Արգենտինայում՝ նմանատիպ ենթատեքստերով։ Արգենտինայի բնակչության ավելի քան 60 %-ը, ծայրահեղ դեպքում՝ մասամբ, ունեն իտալական ծագում։
Ժեստի էմոջին (🤌) առաջարկվել է 2019 թվականին՝որպես L2/19-159, հավանության է արժանացել որպես Unicode 13.0 տարր 2020 թվականին և նույն թվականին ավելացվել է որպես U+1F90C։


== Ծանոթագրություններ ==
Զապեսե

Զապեսե (ռուս.՝ Запесье), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլմա (Մեծ Պրոսնիցայի վտակ)

Վոլմա (ռուս.՝ Волма), գետ Ռուսաստանում, հոսում է Կումյոնսկի եւ Կիրովո-Չեպեցկի շրջան (Կիրովի մարզ)ով, Կիրովի մարզով։ Գետաբերանը գտնվում է Մեծ Պրոսնիցա գետի ձախ ափից 40 կմ հեռավորության վրա։ Գետի երկարությունը կազմում է 24 կմ, ջրհավաք ավազանը՝ 144 կմ2։
Գետի հոսքը անտառներում, 6 կմ հյուսիս-արևելք Վիչևշինա գյուղի մոտ։ Վերին հոսանքում անցնում է Կումյոնսկի շրջանով, ստորին հոսանքում Կիրովո-Չեպեցկի շրջան (Կիրովի մարզ)ով։ Գլխավոր գետը հոսում է դեպի հյուսիս։ Թափվում է Մեծ Պրոսնիցա դեպի հարավ, Պրոսնիցա գյուղում։


== Վտակներ ==
Ֆատիզովկա
Միչունաևկա (ձախ)
Պիգալի
Չերնուշկա (աջ)


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա (գետ), գետը ենթաավազան Վյատկա, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100034007
Կոդը ըստ հիդրոլոգիական հետազոտության (ՌԴ) — 111103400
Ավազանի կոդը — 10.01.03.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
«Ապոլլո» թատրոն

«Ապոլլո» թատրոն (անգլ.՝ Apollo Theater), համերգային դահլիճ Նյու Յորքի Հարլեմ թաղամասում, նշանակալի դեր է խաղացել աֆրոամերիկյան երաժշտական մշակույթի զարգացման գործում և ներառված է պատմական վայրերի ազգային գրանցիչում։


== Պատմություն ==


=== Հիմնադրումը և վերելքը ===
Ապոլլո Հոլը հիմնադրվել է 19-րդ դարի կեսերին քաղաքացիական պատերազմի նախկին գեներալ Էդվարդ Ֆերերոյի կողմից որպես պարահանդեսային պարերի դահլիճ։ Շենքի վարձակալության ավարտից հետո՝ 1872 թ., այն վերափոխվեց թատրոնի, սակայն փակվեց 19-րդ դարի վերջում։
1913 կամ 1914 թ կառուցվեց նոր շենք՝ ճարտարապետ Ջորջ Կեյստերի նախագծով և Նյու Յորքի առաջին բապտիստական եկեղեցու օրինակով։ Թատրոնը ղեկավարում էին Ջուլս Հարտիգը և Հարրի Սիմոնը, ովքեր ստացան 30 տարվա վարձակալության իրավունք։ 1928 թվականին թատրոնի ղեկավարությունը ստանձնեց Բիլ Մինսկին։ 1932 թվականին «Ապոլլո»-ն ձեռք բերեց Սիդնի Կոենը, սակայն 1934 թվականին վաճառեց այն Ֆրենկ Շիֆմանին և Լեո Բրեչերին, ովքեր կրկին բացեցին թատրոնը 1934 թվականի հունվարի 26-ին՝ ներկայացնելով այն որպես Հարլեմի լավագույն թատրոն։ Կոենի մահից հետո «Ապոլլո»-ն և Հարլեմի օպերային թատրոնը միավորվեցին։
Առաջին աշխարհամարտից հետո նկատվեց «Հարլեմյան Վերածնունդը», երբ սկսվեց ԱՄՆ-ի հարավային նահանգներից սևամորթների վերաբնակեցման ժամանակաշրջանը։ Շիֆմանը և Բրեչերը վարձեցին սևամորթ արտիստների ոչ միայն այն պատճառով, որ Հարլեմում այդ աստիճանական վերաբնակեցման արդյունքում սևամորթների թիվը գերակշռում էր, այլև այն պատճառով, որ սևամորթ դերասանների աշխատանքը զգալիորեն էժան էր, և Շիֆմանը կարող էր խելամիտ գնով որակյալ շոու բեմադրել։ Երկար տարիներ շարունակ «Ապոլլո»-ն Նյու Յորքի միակ թատրոնն էր, որտեղ սևամորթները կարող էին աշխատանք գտնել իրենց համար։
Տարբեր ժամանակաշրջաններում թատրոնում հանդես են եկել Էլլա Ֆիցջերալդը, Բիլլի Հոլիդեյը, Ջեյմս Բրաունը, Դայանա Ռոսը, Գլեդիս Նայթը, Պատի Լաբելը, Մարվին Գեյը, Լյութեր Վանդրոսը, Սթիվի Ուոնդերը, Արետա Ֆրանկլինը, Լորին Հիլը և Սարա Վոնը։


=== Անկումը և վերականգնումը ===

Թատրոնն անկում ապրեց 1960-1970-ական թվականներին մինչև 1975 թվականին չվերափոխվեց կինոթատրոնի։
«Ապոլլո» թատրոնը վերածնվեց, երբ 1983 թվականին Inner City Broadcasting ընկերությունը գնեց շենքը։ Թատրոնն ստացավ դաշնային և պետական կարգավիճակ և լիովին վերականգնեց աշխատանքը 1985 թվականին։ Թատրոնի մեծ բացմանը ելույթ ունեցան Hall & Oates երաժշտական դուետը, ինչպես նաև The Temptations խմբի մենակատարներ Էդի Կենդրիքսը և Ջիմի Ռաֆինը։
1991 թվականին Նյու Յորք նահանգը գնեց «Ապոլլո» թատրոնը։
2005 թ դեկտեմբերի 15-ին սկսվեց թատրոնի վերակառուցման առաջին փուլը, որը արժեցավ 65 միլիոն դոլար։ Վերակառուցման սկիզբը ազդարարող հանդիսավոր արարողությանը ներկա էին ԱՄՆ նախագահ Բիլ Քլինթոնը, Նյու Յորք քաղաքի քաղաքապետ Մայքլ Բլումբերգը և Time Warner-ի գլխավոր տնօրեն Ռիչարդ Պարսոնսը։
2009 թվականից թատրոնը գտնվում է Apollo Theater Foundation Inc. ոչ առևտրային ընկերության ենթակայության ներքո։
Թատրոն այցելողների թիվը տարեկան կազմում է 1,3 միլիոն մարդ։
2001 թվականից սկսած Ամերիկյան ջազի հիմնադրամը այստեղ անց է կացնում ամենամյա «Մեծ գիշեր Հարլեմում» համերգը։


== Հղումներ ==
«Ապոլլո» թատրոնի պաշտոնական կայքը Archived 2005-02-09 at the Wayback Machine.


== Ծանոթագրություններ ==
Կիսլիե (գյուղ, Սմոլենսկի շրջան)

Կիսլիե (ռուս.՝ Кислые), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիներմա

Կիներմա (ռուս.՝ Кинерма), գյուղ Ռուսաստանի Կարելիայի հանրապետության Պրյաժինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(19299) 1996 SZ4

(19299) 1996 SZ4, աստերոիդ աստերոիդների հիմնական գոտում։ Այս աստերոիդը հայտնաբերվել է 1996 թվականի սեպտեմբերի 16-ին, Ալան Ֆիցսիմոնսի և Դոնել Օ՛Կիլայգի և Այվան Ուիլիամսի կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(19299) 1996 SZ4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայք Ալվարադո

Մայք Ալվարադո (անգլ.՝ Mike Alvarado; հուլիսի 28, 1980(1980-07-28), Դենվեր, Կոլորադո), ամերիկացի պրոֆեսիոնալ բռնցքամարտիկ, կիսամիջին (մինչև 66,7 կգ) և առաջին կիսամիջին (մինչև 63,5 կգ) քաշային կարգի ներկայացուցիչ։


== Կենսագրություն ==
Մայք Ալվարադոն ծնվել է Կոլորադոյի Դենվեր քաղաքում։ Նրա զարմիկը եղել է «փետուր» քաշային կարգի (մինչև 47 կգ) բռնցքամարտիկ Ռիկի Լոպեզը։ Նրա կենսաբանական հայրը՝ Ռոն Ցիսներոսը, նույնպես զբաղվել է բռնցքամարտով։ Երբ Ալվարդոն փոքր է եղել, հայրը լքել է նրանց։


== Կարիերան սիրողական բռնցքամարտում ==
Սիրողական ռինգում Ալվարադոն ունեցել է 41 մարտ, որոնցից 36-ը ավարտվել է նրա հաղթանակով։
Դարձել է Կոլորադո նահանգի կրկնակի չեմպիոն։ 2001 թվականին պարտություն է կրել Անդրե Դիրելլայից։ 2003 թվականին մասնակցել է ԱՄՆ-ի բռնցքամարտի առաջնությանը։


== Կարիերան պրոֆեսիոնալ բռնցքամարտում ==
Ալվարադոյի առաջնաելույթը պրոֆեսիոնալ ռինգում եղել է 2004 թվականի փետրվարին։ 2007 թվականին դատավորների մեծամասնության որոշմամբ հաղթել է մեքսիկացի բռնցքամարտիկ Կառլոս Մոլինային։
2008 թվականի մայիսի 9 վարկանշային մենամարտում նոկաուտի է ենթարկել ամերիկացի բռնցքամարտիկ Մայքլ Ռոսալեսին (20-1)։
2011 թվականի մայիսին նոկաուտի է ենթարկել գանացի բռնցքամարտիկ Ռեյա Նահային և նվաճել WBC վարկածով մայրցամաքային չեմպիոնի տիտղոսը։ 2011 թվականի հուլիսին նվաճել է IBF վարկածով Լատինական Ամերիկայի չեմպիոնի տիտղոսը՝ հաղթելով մեքսիկացի Գաբրիել Մարտինեսին։ Տիտղոսի առաջին պաշտպանության ժամանակ նոկաուտի է ենթարկել Բրիյեդիս Պրեյսկոտին։
2012 թվականի ապրիլի 14-ին միավորների առավելությամբ հաղթել է ամերիկացի բռնցքամարտիկ Մաուրիսիո Էրերուին։
2012 թվականի հոկտեմբերի 13-ին պրոֆեսիոնալ ռինգում կրել է իր առաջին պարտությունը։ Բրենդոն Ռիոսը նոկաուտի է ենթարկել նրան։
2013 թվականի մարտի 30-ին ռևանշի ժամանակ Մայք Ալվարադոն միավորների առավելությամբ հաղթել է Բրենդոն Ռիոսին և նվաճել WBO վարկածով աշխարհի չեմպիոնի տիտղոսը։
2013 թվականի հոկտեմբերի 19-ին կրել է իր երկրորդ պարտությունը։ Ռուս բռնցքամարտիկ Ռուսլան Պրովոդնիկովը տեխնիկական նոկաուտի է ենթարկել նրան։


== Մարտեր ==


== Ծանոթագրություններ ==


== Արտաքին հղումներ ==
Մայք Ալվարադո(անգլ.) — պրոֆեսիոնալ մենամարտերի վիճակագրություն BoxRec կայքում։
Մայք Ալվարադոյի լուսանկարները ringside24.com/
Ինստիտուտ (ֆուտբոլային ակումբ)

«Ինստիտուտ» (անգլ.՝ Institute FC), Հյուսիսիռլանդական Ֆուտբոլային ակումբ Դրամախոու քաղաքից։ 2006 թվականին թիմը հասավ առաջին դիվիզիա Հյուսիսային Իռլանդիայի առաջին դիվիիայի ֆուտբոլային մրցաշար և գրավեց 15-րդ տեղը՝ Հյուսիսային Իռլանդիայի ֆուտբոլային պրեմիեր լիգայում 2005-2006 թվականների մրցաշրջանում։ Բայց արդեն հաջորդ սեզոնում Ինստիտուտը առանց բարդությունների հետ եկավ բարձր դիվիզիա, գրավելով 1-ին տեղը և սեզոնի վերջնական հաշվով առաջ անցավ իր ամենամոտ հակառակորդից՝ 7 միավորով։


== Նվաճումներ ==
Հյուսիսային Իռլանդիայի պրեմիեր լիգա
Հաղթել 2006/07, 2013/14
Փոխչեմպիոն 2001/02
Մինչտարածաշրջանային գավաթ
Հաղթել 2012/13
Հյուսիս արևմտյան գավաթ
Հաղթել (6) 1997/98, 2002/03, 2008/09, 2010/11, 2011/12, 2014/15


== Առաջնորդները ==
Նախագահ։ «Չառլզ Ֆերգյուսոն»
Էկոնոմիստ։ «Տրէվոր Խյուիտ»
Քարտուղար։ «Բիլլի Սմոլվուդս»
Հաշվապահ։ «Կեյտ ՄակԷլիննի»
Մամուլի պատասխանատու։ «Դայան ՄակՄոնագլ»
Անվտանգության աշխատակից։ «Ստեֆան Սպրէտ»
Մարզիչ։ «Լիամ Բէկետ»
Մարզիչի օգնական։ «Ջոն Գրեգգ»
Ավագ մարզիչ։ «Ջեկի Մորրիսոն»
Մերսող։ «Պոլ Բրէտտոն»
Բժիշկ։ «Բժիշկ Նոել Բոիլ»


== Արտաքին հղումներ ==
Ֆուտբոլային ակումբի պաշտոնական կայքը Archived 2019-06-12 at the Wayback Machine.
Բուսակ (Ավերոնի գավառ)

Բուսակ (ֆր.՝ Boussac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 531 մարդ, բնակչության խտությունը` 29.63 մարդ/կմ²։ Բնակավայրը զբաղեցնում է 17.92 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 19 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 295 աշխատունակ (15-64 տարեկան) բնակիչ, որոնցից ակտիվ էին 240-ը, իսկ ոչ ակտիվները` 55։ Ակտիվության ցուցանիշը կազմում է 81,4 %։ 240 աշխատունակ մարդկանցից աշխատել է 232 անձ (123 տղամարդ և 109 կին)։ Գործազուրկ են եղել 8 անձ (2 տղամարդ և 6 կին)։ 55 անաշխատունակներից 14-ը եղել են աշակերտներ կամ ուսանողներ, 25-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կանադայի ազգային պարկերի ցանկ

Կանադայի ազգային պարկերն արտացոլում են ինչպես տիպական, այնպես էլ յուրօրինակ բնության լանդշաֆտներ՝ Կանադայի բոլոր տասներեք պրովինցիաներում (նահանգներում)։

Կանադայի պարկերի գործակալության նպատակն է բնապահպանական գոտիների ստեղծումը, որոնք կներկայացնեն Կանադայի բնության ողջ կենսաբազմազանությունը։ Կանադայի պարկերի խնդիրներն են՝ պահպանել պարկերի էկոլոգիական ամբողջականությունը, հնարավորություն ընձեռել պարկ այցելելու և Կանադայի բնությունն ուսումնասիրելու համար։ Գործակալությունը մշակել է ազգային պարկերի համակարգի երկարաժամկետ ծրագիր և առանձնացրել է 39 տարբեր շրջաններ, որոնք անհրաժեշտ է ներկայացնել համակարգում։ 2008 թվականին նման համակարգի ստեղծման ծրագիրն իրականացվեց 60 տոկոսով։
2013 թվականի սկզբին Կանադայում հաշվվում էր 36 ազգային պարկ և 8 ազգային պարկի արգելոց, չհաշված նաև Ազգային պարկը և Քլուեյն արգելոցը, որոնք ունեն կրկնակի իրավական կարգավիճակ։ Ցանկում նաև ներառված են 4 ծովային ազգային արգելոց և մեկ ազգային տեսարժան վայր։ Գործակալության ծրագրում կան վեց ազգային պարկ և մեկ ազգային ծովային պարկ։


== Ազգային պարկեր և արգելոցներ ==
Ազգային պարկի արգելոց է համարվում այն տարածքը, որը մտնում է ազգային պարկերի համակարգի մեջ, բայց բնակեցված է հնդկացիների ցեղերով։ Ազգային պարկի վերջնական սահմանները որոշվում են հնդկացիների համայնքների հատուկ համաձայնությամբ։ Այս դեպքերում տարածքը դիտարկվում է, որպես «ազգային պարկի արգելոց», որի ղեկավարումը իրականացվում է ազգային պարկերի փաստաթղթի համաձայն։ Սրա հետ մեկտեղ ազգային պարկի բնակչության ավանդական կենսագործունեությունը շարունակվում է, այդ թվում որսն ու ձկնորսությունը։ Բացի սրանից, հնդկացիների կարծիքը հաշվի է առնվում նաև ազգային պարկի արգելոցի ղեկավարման գործում։
Ստորև ներկայացված է Կանադայի ազգային պարկերի ցանկը այբբենական կարգով.
     Պարկերը ամբողջովին կամ մասնակի հանդիսանում են Միավորված ազգերի Կրթության, գիտության և մշակույթի կազմակերպության համաշխարհային ժառանգության օբյեկտ Կանադայում.
     Առաջադրված են համաշխարհային ժառանգություն կարգավիճակ ստանալուն.


== Նախատեսվող ազգային պարկեր ==


== Ազգային ծովային արգելոցներ ==
Ազգային ծովային արգելոցները Կնադայի պարկերի համակարգում հանդիսանում են նոր օբյեկտներ, որոնք կոչված են ծովային էկոհամակարգերի պաշտպանության համար։
Գործակալությունը մշակել է ազգային ծովային պարկերի համակարգի երկարաժամկետ ծրագիր։ Այն Կանադայի առափնյա և Մեծ լճերի տարածքներում առանձնացրել է 29 տարբեր շրջաններ, որոնք անհրաժեշտ է ներկայացնել համակարգում։ Ստորև ներկայացված է Կանադայի գործող և նախատեսվող ազգային ծովային պարկերը։


== Ազգային տեսարժան վայր ==
Ազգային տեսարժան վայրերի ծրագիրը մշակվել է 1978 թվականին՝ գիտական հետաքրքրություն ներկայացնող յուրօրինակ բնության օբյեկտների պահպանության համար։ Այդ ժամանակից միայն մեկ օբյեկտ է հայտնվել ծրագրի գորունեության մեջ։


== Նշումներ ==


== Ծանոթագրություններ ==


== Արտաքին հղումներ ==
«National Parks List» (անգլերեն)։ Կանադայի պարկեր։ Արխիվացված օրիգինալից 2012-04-12-ին։ Վերցված է 15-12-2009 
«National Marine Conservation Area List» (անգլերեն)։ Կանադայի պարկեր։ Արխիվացված օրիգինալից 2012-04-12-ին։ Վերցված է 15-12-2009 
«Всемирное наследие в Канаде» (անգլերեն)։ Համաշխարհային ժառանգություն։ Արխիվացված օրիգինալից 2011-08-27-ին։ Վերցված է 15-12-2009
Բյութարդ

Բյութարդ  (գերմ.՝ Bütthard), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 1285 մարդ (ըստ 2010 թվականի դեկտեմբերի 31-ի)։ Տարածքը կազմում է 36,26 կմ²։ Պաշտոնական կոդ՝ 09 6 79 122։


== Ծանոթագրություններ ==


== Արտաքին հղումներ ==
Պաշտոնական էջ
Նեմրութ Բաղդասարյան

Նեմրութ Հովհաննեսի Բաղդասարյան (փետրվարի 24, 1907(1907-02-24), Վան, Վանի վիլայեթ, Օսմանյան կայսրություն - ապրիլի 7, 1988(1988-04-07), Երևան, Հայկական ԽՍՀ, ԽՍՀՄ), հայ լուսանկարիչ, Հայաստանում ֆոտոլրագրության հիմնադիր։ ՀԽՍՀ մշակույթի վաստակավոր գործիչ (1967), ԽՍՀՄ ժուռնալիստների միության անդամ (1959)։


== Կենսագրություն ==
Նեմրութը ծնվել է 1907 թվականի փետրվարի 24 -ին Վան քաղաքում մանկավարժ – արվեստագետ Հովհաննես Բաղդասարյանի ընտանիքում։
Նեմրութի անունն ի սկզբանե եղել է Սամվել։ Նկարիչ հայրը՝ Հովհաննեսը, իր տղաներին անվանել է Վասպուրական աշխարհի տեղանուններով. Սամվելին՝ Նեմրութ, Մելիքին՝ Սիփան, Վահանին՝ Ծիլվան։ 1915 թվականի գաղթից հետո Նեմրութի մականունը դառնում է քաղաքացիական անուն, նույնը եղբայրների դեպքում։
Հինգ տարեկանից Նեմրութը հաճախել է ծննդավայրի՝ Այգեստան թաղամասի ծխական դպրոց։ Նա անձամբ է տեսել ու ապրել հայոց ցեղասպանության ողբերգությունը և ընտանիքի հետ 1915 թվականին տեղափոխվել է և ապաստան գտել Երևանում։
Դպրոցում սովորելու տարիներին զբաղվել է նկարչությամբ և շատ է ցանկացել հոր նման դառնալ գեղանկարիչ։ 15-ամյա Նեմրութը, ծննդյան առթիվ հորից նվեր ստանալով լուսանկարչական սարք, ամբողջությամբ նվիրվել է իր համար անծանոթ, բայց հոգեհարազատ լուսանկարչությանը։ Նույն 1920 թվականին Նեմրութն արել է իր առաջին լուսանկարները։ 1925-1929 թվականներին որպես լուսանկարիչ աշխատել է Հայաստանի Արհմիությունների տանը, նույն ժամանակահատվածում պիոներների պալատում ղեկավարել է լուսանկարչական խմբակ և լուսանկարչական ալբոմներ պատրաստել՝ նվիրված Երևանին, դառնալով հին Երևանի դիմանկարիչը՝ ստեղծելով մայրաքաղաքի անկրկնելի, հիմա արդեն հուշ դարձած պատկերներ։
1929-1940 թվականներին աշխատել է «Պիոներ կանչ» թերթում։ 1940-1958 թվականներին աշխատակցել է «Կոմունիստ» և «Սովետական Հայաստան» թերթերին և ռեպորտաժային լուսանկարներ տրամադրել այլ թերթերի և ամսագրերի։ 1959 թվականից մինչև կյանքի վերջն աշխատել է Հայաստանի հեռագրական գործակալության ֆոտոխրոնիկայում, որտեղ պաշտոնական բոլոր միջոցառումների, պետության ղեկավարների հանդիպումների լուսանկարումը վստահվում էր իրեն։ Նա մոտ 30 տարի թղթակցել է նաև Միութենական “ՏԱՍՍ” գործակալությանը։
Նեմրութ Բաղդասարյանը մասնակցել է հանրապետական, միութենական և միջազգային մի շարք ցուցահանդեսների և մրցույթների. նրա «Հողը» ֆոտոմոնտաժը և «Արարում» ֆոտոշարքը մի շարք մրցույթներում արժանացել է պարգևների և բարձր գնահատականի։
Նեմրութի յուրաքանչյուր լուսանկար եզակի ու տպավորիչ մի պատմություն է հայ ժողովրդի կյանքից։ Նրա կյանքը ևս եզակի է հայաստանյան համապատկերում, ով ստեղծագործական կյանքի մոտ չորս տասնամյակը նվիրել է Արմենպրեսին։ Նրան խիստ սազական է «Ծառերը կանգնած են մահանում» թևավոր արտահայտությունը, ութ տասնամյակ բոլորած վարպետը շարունակում էր ստեղծագործել և իր վարպետության գաղտնիքները փոխանցել երիտասարդ գործընկերներին։
Աշխատանքին զուգահեռ Նեմրութը լուսանկարչության դասեր է տվել Երևանի պետական համալսարանի ժուռնալիստիկայի ֆակուլտետում և իր փորձը փոխանցոել մամուլում աշխատող երիտասարդ լուսանկարիչներին։


== Պարգևներ ==
1975 թվականին արժանացել է «Աշխատանքային կամիր դրոշ» շքանշանին, եղել է ԽՍՀՄ ժուռնալիստների միության անդամ, արժանացել է ՀԽՍՀ մշակույթի վաստակավոր գործչի բարձր կոչմանը։


== Ծանոթագրություններ ==
Ուլիսեսի վերադարձը հայրենիք

Ուլիսեսի վերադարձը հայրենիք (Il ritorno d'Ulisse in patria (SV 325)), իտալացի երգահան Կլաուդիո Մոնտեվերդիի օպերա (dramma per musica) նախախաղով և հինգ գործողությամբ (հետագայում՝ գործողությունների թիվը կրճատվել է երեքի)։ Լիբրետտոն (իտալերեն) Ջակոմո Բադոարոյի։ Առաջնախաղը կայացել է Վենետիկի Teatro Santi Giovanni e Paolo թատրոնում 1639–1640 թթ. կարնավալային սեզոնի ընթացքում։ Սյուժեն հիմնված է Հոմերոսի «Ոդիսական» վիպերգության վրա։ Օպերան համարվում է իտալացի երգահանի լավագույն ստեղծագործություններից մեկը։
Բանգոր (Ուելս)

Անվան այլ կիրառումների համար տե՛ս՝ Բանգոր (այլ կիրառումներ)

Բանգոր (անգլ.՝ Bangor), քաղաք Ուելսի Գվինեդ կոմսությունում, Մեծ Բրիտանիայում։ Քաղաքը գտնվում է Իռլանդական ծովի ափին։ Այն Մեծ Բրիտանիայի ամենափոքր քաղաքներից մեկն է։ Քաղաքում հիմնականում խոսում են անգլերեն և վալլիերեն լեզուներով։
Քաղաքում գործում է Բանգորի համալսարանը, որտեղ սովորում են ավելի քան 10000 ուսանող։


== Հղումներ ==
Բանգորի պատմությունը BBC-ի կայք էջուն Archived 2012-12-05 at Archive.is (անգլ.)
3657&doc= 13261 Բանգորի թանգարան(չաշխատող հղում)
Աստերոիդների ցանկ (173501-173600)

Աստերոիդների ցանկ (173401-173500)  • Աստերոիդների ցանկ  • Աստերոիդների ցանկ (173601-173700)
 Աստերոիդների ցանկ (173401-173500)  • Աստերոիդների ցանկ  • Աստերոիդների ցանկ (173601-173700)
Նիգվզիան

Նիգվզիան (վրաց.՝ ნიგვზიანი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 35 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1046 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Կերին Կապսինետ

Ռեբորտա Լին «Կերին» Կապսինետ (անգլ.՝ Roberta Lynn «Karyn» Kupcinet, մարտի 6, 1941(1941-03-06), Չիկագո, Իլինոյս, ԱՄՆ - նոյեմբերի 28, 1963(1963-11-28), Վեսթ Հոլիվուդ, Լոս Անջելես շրջան, Կալիֆոռնիա, ԱՄՆ), ամերիկացի դերասանուհի։


== Կենսագրություն ==
Ծնվել է 1941 թվականի մարտի 6-ին ԱՄՆ-ի Իլինոյս նահանգի Չիկագո քաղաքում՝ ֆուտբոլիստ և սպորտային լրագրող Իրվա Կապսինետի և նրա կնոջ՝ Էսթեր Սոլոմոն Կապսինետի ընտանիքում։ Կերին ուներ կրտսեր եղբայր՝ Ջերի Կապսինետն, որը ռեժիսոր և պրոդյուսեր էր։
1957-1963 թվականների ընթացքում Կերինը նկարահանվել է 19 ֆիլմերում և սերիալներում։


== Մահ ==
1963 թվականի նոյեմբերի 28-ին սպանվել է Արևմտյան Հոլիվուդում գտնվող իր տանը։ Սկզբում ենթադրվում էր, որ 22-ամյա դերասանուհին մահացել է թմրանյութերի չարաշահումից, սակայն, այն բանից հետո, երբ դատաքննիչ Հարոլդ Քեյդը հայտնաբերել է, որ մահացածի ենթալեզվային ոսկորը կոտրված է, եզրակացվել է, որ նրան խեղդամահ են արել։ Նրա սպանությունն այդպես էլ չբացահայտված է մնացել։


== Ֆիլմագրություն ==


== Ծանոթագրություններ ==


== Արտաքին հղումներ ==
Կերին Կապսինետ Internet Movie Database կայքում
Ճանճորսներ

Ճանճորսներ (լատ.՝ Muscicapidae), ճնճղուկանմանների կարգի թռչունների ընտանիք։
Հայտնի է մոտ 400, Հայաստանում՝ 5 տեսակ՝ խայտաբղետ ճանճորս, կիսասպիտակավիզ ճանճորս, մոխրագույն ճանճորս, սպիտակավիզ ճանճորս, փոքր ճանճորս։ Մարմնի երկարությունը 9-23 սմ է, կենդանի զանգվածը՝ 12-18 գ։ Մեծ մասի կտուցը լայն է, սպիտակ (վերին կտուցի ծայրը՝ ցած կեռված), հիմքում՝ լավ զարգացած կոշտ ցցամազիկներով։ Ոտքերը կարճ են, թույլ զարգացած, հարմարված չեն քայլելուն։ Հանդիպում են հիմնականում առանձին անհատներով։ Բնադրում են ծառերին, փչակներում, ժայռածերպերում, շինություններում։ Դնում են 2-6 ձու։ Միջատակեր են։
Ալբիրի

Ալբիրի (վրաց.՝ ალბირი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1800 մետր բարձրության վրա։ Շրջկենտրոն Գորիից հեռու է 50 կմ։


== Ծանոթագրություններ ==
(445) Էդնա

(445) Էդնա (անգլ.՝ Edna), աստերոիդ աստերոիդների հիմնական գոտում։ Հայտնաբերվել է 1899 թվականի հոկտեմբերի 2-ին Էդվին Քոդինգտոնի կողմից Մաունթ Համիլտոնում։
Միջին հեռավորությունը Արեգակից կազմում է 3,198825 ա. մ., առավելագույնը մոտենում է 2,5849 ա. մ. հեռավորության վրա և հեռանում 3,8127 ա. մ.։ Արեգակի շուրջ մեկ ամբողջական պտույտ է կատարում 2089,7 երկրային օրվա ընթացքում, իր ուղեծրով շարժվելով միջինում 0,172273 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,37° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(445) Էդնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուս-մյանմայական հարաբերություններ

Ռուս-մյանմայական հարաբերություններ (ռուս.՝ Российско-мьянманские отношения), դիվանագիտական հարաբերությունները Ռուսաստանի Դաշնության և Մյանմայի Միության միջև։


== Պատմություն ==

Խորհրդա-բիրմայական դիվանագիտական հարաբերությունները հաստատվել են 1948 թվականին։ Կնքվեց առևտրական պայմանագիր (1955), տնտեսական համաձայնագիր (1957), որը նախատեսում Էր, որպես նվիրատվություն, կառուցել տեխնոլոգիական ինստիտուտ, հիվանդանոց, թատրոն, մշակույթամարզական համալիր, մասնագետներ և ուսուցիչներ ուղարկել Բիրմա, ապահովել բիրմայական ազգի կադրերի պատրաստում ԽՍՀՄ-ում (1961 թվականին ստորագրվեց օբյեկտների հանձնման ակտը)։ Ստորագրվել են նաև օդային (1970), Բիրմային մեքենաներ և սարքավորում, ԽՍՀՄ-ին բրինձ մատակարարելու համաձայնագրեր (1981), առևտրական պայմանագիր (1972)։
Նագոլդ

Նագոլդ (գերմ.՝ Nagold (Stadt)) , կոմունա Գերմանիայում, Բադեն Վյուրտեմբերգի տարածքում։
Մտնում է Կալվ շրջանի կազմի մեջ։ Բնակչությունը 22542 մարդ է (2010 թվականի դեկտեմբերի 31–ի տվյալներով)։ Զբաղեցնում է 63,09 կմ² տարածք։ Պաշտոնական կոդը՝ 08 2 35 046։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Internetpräsenz der Stadt Nagold
Նովես (քաղաք)

Նովես (իսպ.՝ Novés), քաղաք և մունիցիպալիտետ Իսպանիայում, մտնում է Տոլեդո նահանգի, ինչպես նաև Կաստիլա Լա Մանչա ինքնավար մարզի մեջ։ Մունիցիպալիտետը գտնվում է Տորիխոս շրջանում։ Տարածքը՝ 42 կմ² ։ Բնակաչությունը 2807 մարդ (2010 թվականի տվյալներով)։ Պրովինցիայի վարչական կենտրոնից գտնվում է 36 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Diputación de Toledo
Novés